ТӨСӨЛ

**МОНГОЛ УЛСЫН ХУУЛЬ**

*2016 оны .. дугаар*

*сарын .. -ны өдөр* *Улаанбаатар хот*

**ТӨРИЙН БУС БАЙГУУЛЛАГЫН ТУХАЙ**

/Шинэчилсэн найруулга/

**НЭГДҮГЭЭР БҮЛЭГ**

**НИЙТЛЭГ ҮНДЭСЛЭЛ**

 **1 дүгээр зүйл. Хуулийн зорилго**

 1.1.Энэ хуулийн зорилго нь Монгол Улсын Үндсэн хууль болон олон улсын гэрээгээр тодорхойлсон иргэдийн эвлэлдэн нэгдэх эрх, эрх чөлөөг баталгаажуулахад оршино.

 **2 дугаар зүйл. Хуулийн зорилт**

2.1.Энэ хуулийн зорилт нь иргэдийн эвлэлдэн нэгдэх эрхийг баталгаажуулах үндсэн дээр төрийн бус байгууллагыг үүсгэн байгуулах, бүртгүүлэх, өөрчлөн байгуулах, татан буулгах болон төрийн бус байгууллагын удирдлага, зохион байгуулалт, үйл ажиллагааны эрх зүйн үндсийг тогтоох, төрөөс дэмжлэг үзүүлэхтэй холбогдсон харилцааг зохицуулахад оршино.

 **3 дугаар зүйл. Хууль тогтоомж**

 3.1.Төрийн бус байгууллагын тухай хууль тогтоомж нь Монгол Улсын Үндсэн хууль, Иргэний хууль, Хуулийн этгээдийн улсын бүртгэлийн тухай хууль, энэ хууль болон тэдгээртэй нийцүүлэн гаргасан хууль тогтоомжийн бусад актаас бүрдэнэ.

 3.2.Монгол Улсын олон улсын гэрээнд энэ хуульд зааснаас өөрөөр заасан бол олон улсын гэрээний заалтыг дагаж мөрдөнө.

 **4 дүгээр зүйл. Хуулийн үйлчлэх хүрээ**

 4.1.Энэ хуулийн 6 дугаар зүйлийн 6.1 дэх хэсэгт заасан ашгийн төлөө бус байгууллагад энэ хууль үйлчилнэ.

4.2.Тусгайлсан хуулиар үйл ажиллагаа нь зохицуулагддаг төрийн бус байгууллагын харилцааг холбогдох хууль тус бүрээр, тэдгээр хуульд тусгагдаагүй бусад нийтлэг харилцааг энэ хуулиар зохицуулна.

 4.3.Энэ хууль Монгол Улсын нутаг дэвсгэр дээр байгуулагдан үйл ажиллагаа явуулдаг олон улсын болон гадаад улсын төрийн бус байгууллага, тэдгээрийн салбар, төлөөлөгчийн газарт нэгэн адил үйлчилнэ.

 **5 дугаар зүйл. Хуулийн нэр томъёо**

5.1. Энэ хуульд хэрэглэсэн дараах нэр томъёог дор дурдсан утгаар ойлгоно:

5.1.Төрийн бус байгууллагын үйл ажиллагаанд дараахь зарчмыг баримтална:

5.1.1. “Нийгэмд үйлчилдэг төрийн бус байгууллага” гэж нийтийн ашиг сонирхлыг хамгаалан, сайн дурын үндсэн дээр ашгийн төлөө бус нийтэд тустай үйл ажиллагаа явуулах зорилгоор байгуулагдсан төрийн бус байгууллагыг;

5.1.2 “Гишүүддээ үйлчилдэг төрийн бус байгууллага” гэж өөрийн гишүүдийн эрх, хууль ёсны ашиг сонирхлыг хамгаалах зорилгоор байгуулагдсан, нийгэмд үйлчилдгээс бусад төрийн бус байгууллагыг:

5.1.3. “Нийтэд тустай үйл ажиллагаа” гэж Нийтэд тустай үйл ажиллагааны тухай хуулийн 6 дугаар зүйлийн 6.1.1-д заасан үйл ажиллагааг.

**6 дугаар зүйл.Төрийн бус байгууллагын үйл ажиллагаанд баримтлах зарчим**

6.1.1.гишүүдийн болон нийтийн эрх ашгийг төлөөлөх;

6.1.2.хүний эрх, эрх чөлөө, жендерийн тэгш байдлыг хүндэтгэн хамгаала;

6.1.3 ардчилал, нийгмийн шударга ёсыг эрхэмлэх

6.1.3.төрөөс хараат бус байх;

6.1.4. ил тод, хариуцлагатай байх

6.1.5 эрх тэгш хамтын ажиллагаа, эв нэгдлийг эрхэмлэх

6.1.6 тогтвортой, урт хугацааны өөрчлөлтийг бий болгох

**ХОЁРДУГААР БҮЛЭГ**

**ТӨРИЙН БУС БАЙГУУЛЛАГЫН ЭРХ ЗҮЙН БАЙДАЛ**

**7дугаар зүйл.Төрийн бус байгууллага, түүний үндсэн шинж, төрөл**

6.1.Төрийн бус байгууллага нь иргэд, хуулийн этгээд /төрийн болон орон нутгийн өмчит хуулийн этгээдээс бусад/ нийтийн болон өөрсдийн ашиг сонирхол, үзэл бодлын үүднээс сайн дурын үндсэн дээр эвлэлдэн нэгдэж, үйл ажиллагаагаа төрөөс хараат бус, өөрийгөө удирдах зарчмаар явуулдаг ашгийн төлөө бус байгууллага байна.

6.2.Төрийн бус байгууллага нь гишүүд, үүсгэн байгуулагчид, гэрээгээр ажиллагсад болон бусад этгээдэд үйл ажиллагааны орлогоос ашиг хуваарилахгүй бөгөөд дүрэмд заасан зорилгодоо нийцсэн үйл ажиллагаа явуулна.

6.3 Төрийн бус байгууллага нь гишүүнчлэлтэй болон гишүүнчлэлгүй байж болно.

 6.4Төрийн бус байгууллага дараах төрөлтэй байна:

 6.3.1. нийгэмд үйлчилдэг;

 6.3.2. гишүүддээ үйлчилдэг.

**7 дугаар зүйл.Төрийн бус байгууллага байгуулах, улсын бүртгэл**

7.1.Иргэн, хуулийн этгээд /төрийн болон орон нутгийн өмчит хуулийн этгээдээс бусад/ өөрсдийн ашиг сонирхол, үзэл бодлын үүднээс сайн дураараа эвлэлдэн нэгдэх эрхээ хэрэгжүүлэх зорилгоор дангаараа буюу хамтран төрийн байгууллагаас урьдчилан зөвшөөрөл авахгүйгээр төрийн бус байгууллага байгуулах эрхтэй.

7.2 Үүсгэн байгуулагчдаас төрийн бус байгууллага байгуулах тухай шийдвэр гаргаж, байгууллагын дүрмийг баталснаар төрийн бус байгууллагыг үүсгэн байгуулсанд тооцох бөгөөд улсын бүртгэлд бүртгүүлснээр хуулийн этгээдийн эрх эдэлнэ.

7.3 Улсын бүртгэлд бүртгүүлээгүй, хуулийн этгээдийн эрхгүй төрийн бус байгууллага нь Иргэний хуулийн 482 дугаар зүйлд заасан эрхийг эдэлнэ.

7.4Монгол Улсын нутаг дэвсгэрт хууль ёсоор оршин суугаа гадаадын иргэн, харьяалалгүй хүн энэ хуулийн 7 дугаар зүйлийн 7.1 дэх хэсэгт заасан эрх эдэлнэ.

7.5.Төрийн бус байгууллага байгуулах иргэн,хуулийн этгээдийн эрхийг хууль бусаар хязгаарлахыг хориглоно.

7.6.Төрийн бус байгууллагад эвлэлдэн нэгдсэний төлөө хүнийг ялгаварлан гадуурхах, эрх, эрх чөлөөг нь хязгаарлахыг хориглоно.

7.7.Төрийн бус байгууллагыг улсын бүртгэлд бүртгэх, бүртгэлээс хасахтай холбогдсон харилцааг Хуулийн этгээдийн улсын бүртгэлийн тухай хуулиар зохицуулна.

7.8 Төрийн бус байгууллагын үүсгэн байгуулах тухай баримт бичигт орсон өөрчлөлт болон энэ хуулийн 16 дугаар зүйлд заасны дагуу өөрчлөн байгуулагдсаныг бүртгэхээс бусад тохиолдолд төрийн бус байгууллагыг шинэчлэн болон дахин бүртгэх, бүртгэлийг цуцлах талаар хуульд заагаагүй шаардлага тавихыг хориглоно.

**8 дугаар зүйл.Төрийн бус байгууллагын нэр**

8.1.Төрийн бус байгууллага нь төрөл, зохион байгуулалтаа илэрхийлсэн өөрийн нэртэй байх бөгөөд “Төрийн бус байгууллага” гэсэн ерөнхий нэр, эсхүл “ТББ” гэсэн товчлолыг хэрэглэнэ.

 8.2.Төрийн бус байгууллага нь үйл ажиллагаандаа хамааралтай ямар ч төрлийн нэр /нийгэмлэг, хүрээлэн, төв, клуб, товчоо зэрэг/ хэрэглэж болно.

8.4 Төрийн бус байгууллагын оноосон нэр нь бусад төрийн бус байгууллага, өөр хуулийн этгээдийн оноосон нэртэй давхардаагүй байх бөгөөд байгууллага нь оноосон нэрээ бүртгэх байгууллагад бүртгүүлсэнээр түүнийг ашиглах онцгой эрхтэй болно.

**9 дүгээр зүйл. Салбар, төлөөлөгчийн газар**

9.1.Төрийн бус байгууллага нь Иргэний хуулийн 29 дүгээр зүйлд заасан журмын дагуу салбар, төлөөлөгчийн газар байгуулж болно.

**10 дугаар зүйл.Төрийн бус байгууллагын эрх, үүрэг**

10.1.Төрийн бус байгууллага нь хууль тогтоомжид заасан журмын дагуу дараахь эрх эдэлнэ:

10.1.1. хөгжлийн эрх тэгш оролцогчийн хувьд хууль тогтоох, гүйцэтгэх эрх мэдлийн байгууллагаас гаргах шийдвэрийн төсөл, хөгжлийн бодлого боловсруулахад оролцох, түүнийг хэрэгжүүлэхэд хяналт тавих ;

10.1.2.төрийн байгууллагын үйл ажиллагаанд хөндлөнгийн хяналт тавих;

10.1.3.Улсын Их Хурал, Засгийн газар, Ерөнхийлөгч, төрийн захиргааны төв, орон нутгийн болон нутгийн өөрөө удирдах байгууллагаас гаргасан шийдвэрийн болон үйл ажиллагааны талаар албан ёсны байр сууриа илэрхийлэх, олон нийтэд хүргэх;

10.1.4. нийтийн эрх ашгийг хамгаалан төрийн байгууллага, албан тушаалтан болон шүүхэд гомдол, нэхэмжлэл гаргах;

10.1.5.хуульд заасан бусад.

10.2.Төрийн бус байгууллага дараахь үүрэг хүлээнэ:

 10.2.1.энэ хуулийн 14 дүгээр зүйлд заасны дагуу тайлан гаргах;

 10.2.2 үйл ажиллагаандаа ил тод байдлыг хангах;

 10.2.3 ёс зүйн дүрмийг сахин биелүүлэх;

 10.2.4.хуульд заасан бусад.

 **11 дүгээр зүйл.Төрийн бус байгууллагын дүрэм**

11.1. Дүрэмд дараахь зүйлийг тусгана:

11.1.1.нэр, оршин байгаа газар буюу хууль ёсны хаяг;

11.1.2.зорилго, үйл ажиллагааны чиглэл;

11.1.3.байгууллагын бүтэц, зохион байгуулалт;

11.1.4.дүрэмд нэмэлт, өөрчлөлт оруулах үндэслэл, журам,;

11.1.5.өөрчлөн байгуулах, татан буулгах үндэслэл, журам;

11.1.6.санхүүжилтийн эх үүсвэр;

11.1.7.гишүүнчлэлтэй байгууллагын хувьд гишүүний эрх, үүрэг, бүх гишүүдийн хурлын дэг, , шийдвэр гаргах журам;

11.1.8.гишүүнчлэлгүй байгууллагын хувьд удирдах зөвлөл, түүний гишүүнийг сонгох журам, хугацаа;

11.1.9.гүйцэтгэх удирдлагын эрх хэмжээ;

11.1.10.татан буугдах үеийн эд хөрөнгийн зохицуулалт;

11.1.11.энэ хуульд тусгайлан заасан бусад.

11.2.Дүрэмд зөвхөн эрх барих дээд байгууллагын шийдвэрээр нэмэлт, өөрчлөлт оруулах бөгөөд уг өөрчлөлтийг Хуулийн этгээдийн улсын бүртгэлийн тухай хуульд заасан журмын дагуу улсын бүртгэлд бүртгүүлнэ.

11.3 Төрийн бус байгууллага нь хууль ёсны хаягаа өөрчилсөн бол энэ тухайгаа хуулийн этгээдийн бүртгэлийн байгууллагад бичгээр мэдэгдэнэ. Хууль ёсны хаягийн өөрчлөлтийг бүртгэхэд дүрэмд нэмэлт, өөрчлөлт оруулахыг шаардахгүй.

**12 дугаар зүйл. Аж ахуйн үйл ажиллагаа эрхлэх**

12.1.Төрийн бус байгууллага дүрэмд заасан зорилготойгоо холбоотой аж ахуйн үйл ажиллагаа эрхэлж болно.

12.2.Аж ахуйн үйл ажиллагаа эрхлэх тухай шийдвэрийг хууль буюу дүрэмд заасан эрх бүхий этгээд гаргана.

12.3.Төрийн бус байгууллага энэ хуулийн 12 дугаар зүйлийн 12.1 дахь хэсэгт заасан аж ахуйн үйл ажиллагаа эрхэлж олсон орлогыг зөвхөн дүрэмд заасан зорилгоо хэрэгжүүлэхэд зарцуулна.

**13 дугаар зүйл.Төрийн бус байгууллагад хориглох үйл ажиллагаа**

13.1.Төрийн бус байгууллага дараахь үйл ажиллагаа явуулахыг хориглоно:

13.1.1.төрийн бус байгууллагад албадан элсүүлэх;

13.1.2.төрийн бус байгууллагын үйл ажиллагаандалбадан хамруулах;

13.1.3.энэ хуулийн 12 дугаар зүйлийн 12.1 дэх хэсэгт зааснаас бусад аж ахуйн үйл ажиллагаа эрхлэх;

13.1.4.үйл ажиллагаанаас олсон ашгийг гишүүд, үүсгэн байгуулагчид, гэрээгээр ажиллагсад болон бусад этгээдэд шууд буюу шууд бус хэлбэрээр хуваарилах;

13.1.5.татан буугдаж байгаа төрийн бус байгууллагын эд хөрөнгийг энэ хуулийн 18 дугаар зүйлийн 18.1 дэх хэсэгт зааснаас бусад этгээдэд хуваарилан олгох;

13.1.6.энэ хуульд заасны дагуу нийгэмд үйлчилдэг төрийн бус байгууллага нь төрийн байгууллагын сонгуульд оролцож байгаа нам, эвсэл, тэдгээрээс нэр дэвшигчид болон бие даан нэр дэвшигчдэд эд зүйл, хандив өгөх, сонгуулийн сурталчилгаа явуулахад оролцох;

13.1.7.Монгол Улсын Их Хурлын болон аймаг, нийслэл, сум, дүүргийн иргэдийн Төлөөлөгчдийн Хурлын сонгуульд нэр дэвшүүлэх;

13.18 төрийн бус байгууллагын удирдах зөвлөлийн гишүүн, гүйцэтгэх удирдлага, ажилтан Монгол Улсын Их Хурлын болон аймаг, нийслэл, сум, дүүргийн иргэдийн Төлөөлөгчдийн Хурлын сонгуульд нэр дэвших бол санал авах өдрөөс гурван сарын өмнө төрийн бус байгууллагын эрх барих дээд байгууллага, эсхүл эрх бүхий албан тушаалтанд мэдэгдэж, ажлаас чөлөөлөгдөнө.

13.1.9.хуульд заасан бусад.

**14 дүгээр зүйл.Тайлан**

 14.1.Төрийн бус байгууллагын үйл ажиллагааны тайлан олон нийтэд нээлттэй, ил тод байна.

 14.2.Төрийн бус байгууллага хуульд заасан журмын дагуу нягтлан бодох бүртгэл хөтөлж, санхүүгийн тайлан гаргана.

14.3.Төрийн бус байгууллага санхүүгийн тайлангаа Нягтлан бодох бүртгэлийн тухай хуульд заасан журмын дагуу харъяалах санхүү, татварын албанд хүргүүлнэ.

14.4.Төрийн чиг үүрэгт хамаарах ажил, үйлчилгээг гэрээний үндсэн дээр хэрэгжүүлсэн төрийн бус байгууллага санхүүгийн тайлангаа Төсвийн тухай хууль болон Шилэн дансны тухай хууль заасан журмын дагуу гэрээ байгуулсан албан тушаалтанд хүргүүлнэ.

14.5 Төрийн бус байгууллага бий болгосон ажлын байрны тоо, санхүүжилт, түүний эх үүсвэр, түрээсийн байрны талбайн хэмжээг статистикийн асуудал эрхэлсэн төрийн захиргааны батласан маягтын дагуу улирал бүр гарган мэдээлнэ.

**15 дугаар зүйл.Төрийн бус байгууллагын санхүүжилт**

15.1.Төрийн бус байгууллагын санхүүжилт дараахь эх үүсвэрээс бүрдэж болно:

 15.1.1.хувь хүн, байгууллагын өгсөн хандив;

 15.1.2.гишүүнчлэлтэй байгууллагын хувьд гишүүний татвар;

 15.1.3.дүрэмд заасан зорилготойгоо холбоотой аж ахуйн үйл ажиллагаа эрхэлж олсон орлого;

 15.1.4. төрийн зарим чиг үүргийг гүйцэтгэх гэрээт ажлын санхүүжилт;

 15.1.5 Нийтэд тустай үйл ажиллагааны сангийн дэмжлэг;

15.1.6.өөрийн өмчлөлийн эд хөрөнгийг худалдах буюу түрээслүүлж ашиглуулснаас олсон орлого;

15.1.7.байгууллагын мөнгөн хөрөнгийг банкинд хадгалуулсны хүү;

 15.1.8.хууль тогтоомжийн дагуу олсон бусад эх үүсвэр.

15.2.Нийгэмд үйлчилдэг төрийн бус байгууллагад татварын хөнгөлөлт, чөлөөлөлт үзүүлэх асуудлыг холбогдох татварын хуулиар зохицуулна.

 **16 дугаар зүйл.Төрийн бус байгууллагыг өөрчлөн байгуулах**

16.1.Төрийн бус байгууллагыг түүний эрх барих дээд байгууллагын шийдвэрээр Иргэний хуулийн 31 дүгээр зүйлийн 31.1-31.5 дахь хэсэгт заасан журмын дагуу нийлүүлэх, нэгтгэх, хуваах, тусгаарлах замаар өөрчлөн байгуулж болно.

 16.2.Энэ хуулийн 16 дугаар зүйлийн 16.1 дэх хэсэгт заасны дагуу өөрчлөн байгуулагдаж буй төрийн бус байгууллагыг Хуулийн этгээдийн улсын бүртгэлийн тухай хуулийн 19 дүгээр зүйлд заасан журмын дагуу улсын бүртгэлд бүртгүүлнэ.

16.3.Төрийн бус байгууллагыг Иргэний хуулийн 31 дүгээр зүйлийн 31.6 дахь хэсэгт заасны дагуу өөрчлөн байгуулахыг хориглоно.

**17 дугаар зүйл.Төрийн бус байгууллагыг татан буулгах**

17.1.Төрийн бус байгууллагыг дараахь үндэслэлээр татан буулгана:

 17.1.1.зорилгодоо хүрсэн учир цаашид үйл ажиллагаагаа үргэлжлүүлэх шаардлагагүй гэж эрх барих дээд байгууллага нь шийдвэрлэсэн;

 17.1.2.дүрэмд заасан бусад үндэслэл.

17.2.Татан буулгах шийдвэрийг төрийн бус байгууллагын эрх барих дээд байгууллага гаргах ба Хуулийн этгээдийн улсын бүртгэлийн тухай хуульд заасан журмын дагуу холбогдох бүртгэлийн байгууллагад мэдэгдэнэ.

17.3.Төрийн бус байгууллагыг Иргэний хуулийн 32 дугаар зүйлийн 32.1.2-т заасан үндэслэлээр шүүх албадан татан буулгана.

17.4.Татан буулгах ажиллагааг явуулахдаа Иргэний хуулийн 32 дугаар зүйлийн 32.2-32.9 дэх хэсэгт заасан журмыг баримтална.

**18 дугаар зүйл.Татан буугдах үеийн эд хөрөнгийн зохицуулалт**

18.1.Татан буугдсан төрийн бус байгууллагын зохих төлбөрийг барагдуулсны дараа үлдсэн эд хөрөнгийг түүний дүрэмд заасан үйл ажиллагаанд зарцуулах, эсхүл түүнтэй зорилго нэг буюу ижил төстэй зорилго бүхий нэг буюу хэд хэдэн төрийн бус байгууллагад шилжүүлэхээр шийдвэрлэнэ.

18.2.Энэ хуулийн 18 дугаар зүйлийн 18.1 дэх хэсэгт заасан шийдвэрийг татан буулгах шийдвэр гаргасан эрх бүхий байгууллагаас томилогдсон татан буулгах комисс гаргана.

**19 дүгээр зүйл.Төрийн бус байгууллагаас бусад байгууллагатай харилцах**

19.1.Төрийн бус байгууллага төрийн болон бусад байгууллага, албан тушаалтнаас хараат бус байна.

19.2.Монгол Улсын Үндсэн хуульд заасны дагуу эвлэлдэн нэгдсэний төлөө төрийн бус байгууллага, түүний гишүүнийг мөрдөн шалгах, заналхийлэх, ялгаварлан гадуурхах, гүтгэх, доромжилсон шинжтэй үйл ажиллагааг төрийн аливаа байгууллага, албан тушаалтны зүгээс явуулахыг хориглоно.

19.3.Төрийн бус байгууллага нь төрийн байгууллага, албан тушаалтнаас мэдээлэл авахаар хүсэлт гаргахтай холбогдсон харилцааг Мэдээллийн ил тод байдал, мэдээлэл авах эрхийн тухай хуулиар зохицуулна.

19.4 Төрийн бус байгууллагын үйл ажиллагааг дэмжих талаарх УИХ-ын үүрэг:

19.4.1 Төрийн бус байгууллагын нийтэд тустай үйл ажиллагааг дэмжихэд төрөөс баримтлах бодлогыг тодорхойлох батлах

19.4.2 гэх мэт ....

19.5 Төрийн бус байгууллагын үйл ажиллагааг дэмжих талаарх Засгийн газар түүний байгууллагуудын үүрэг:

19.5.1. Статистик, бүртгэл мэдээллийн асуудал эрхэлсэн төрийн захиргааны байгууллага нь төрийн бус байгууллагын бий болгосон ажлын байрны тоо, төрийн бус байгууллагад хөдөлмөрийн болон бусад гэрээгээр ажиллаж байгаа хөгжлийн бэрхшээлтэй иргэд, эмэгтэйчүүд, өндөр настны тоо, санхүүжилт, түүний эх үүсвэр зэрэг мэдээллийг нэгтгэн олон нийтэд мэдээлэх ... гэх мэт

19.6 Төрийн бус байгууллагын үйл ажиллагааг дэмжих талаарх аймаг, нийслэл, сум, дүүргийн Засаг дарга, иргэдийн Төлөөлөгчдийн хурлын үүрэг:

19.6.1 улирал бүр тухайн аймаг, нийслэл, сум, дүүрэгт оршин байх төрийн бус байгууллагын бий болгосон ажлын байрны тоо, төрийн бус байгууллагад хөдөлмөрийн болон бусад гэрээгээр ажиллаж байгаа хөгжлийн бэрхшээлтэй иргэд, эмэгтэйчүүд, өндөр настны тоо, санхүүжилт, түүний эх үүсвэр зэрэг мэдээллийг олон улсын болон дотоодын, нийгэмд үйлчилдэг, гишүүддээ үйлчилдэг төрийн бус байгууллага ангиллаар гаргаж,статистикийн асуудал эрхэлсэн төрийн захиргааны байгууллагад гаргаж өгөх;

19.7 Төрийн бус байгууллагын үйл ажиллагааг дэмжих талаарх үндэсний болон олон улсын санхүүжүүлэгч байгууллагын үүрэг:

19.7.1 төрийн бус байгууллагын нийтэд тустай ажиллагааг дэмжих санхүүжилт олгохдоо үндсэн ажилтны цалин хөлс, урамшуулал, ажлын байрны түрээсийн төлбөрийн тодорхой хувь, бичиг хэрэг, харилцаа холбооны зардал гэх мэт зайлшгүй гарах захиргааны зардлыг тооцсон үндсэн санхүүжилт олгох;

19.7.2 төрийн бус байгууллагын нийтэд тустай ажиллагааг дэмжих санхүүжилт олгохдоо тухайн төсөл, хөтөлбөр, гэрээт ажлын санхүүгийн тайланд аудит хийлгэх зардлыг олгох;

19.8 Төрийн бус байгууллагын үйл ажиллагааг дэмжих талаарх аж ахуйн нэгж байгууллагын үүрэг үүрэг:

19.9 Төрийн бус байгууллагын үйл ажиллагааг дэмжих талаарх МҮОНРТВ-ийн үүрэг:

19.20 төрийн бус байгууллагын нийтэд тустай үйл ажиллагааг мэдээлэх нийтлэлийн бодлого, цагтай байна ... гэх мэт.

**ГУРАВДУГААР БҮЛЭГ**

**ТӨРИЙН БУС БАЙГУУЛЛАГЫН УДИРДЛАГА, ЗОХИОН БАЙГУУЛАЛТ**

**20 дүгээр зүйл. Төрийн бус байгууллагын эрх барих дээд байгууллага, түүний бүрэн эрх**

20.1.Гишүүнчлэлгүй төрийн бус байгууллагын эрх барих дээд байгууллага нь удирдах зөвлөл байна. Удирдах зөвлөл нь дараахь бүрэн эрхийг хэрэгжүүлнэ:

20.1.1.дүрэмд нэмэлт, өөрчлөлт оруулах;

20.1.2.байгууллагыг өөрчлөн байгуулах, татан буулгах;

20.1.3.байгууллагын жилийн төсвийг батлах, санхүүгийн болон үйл ажиллагааны тайланг хэлэлцэж, дүгнэх;

20.1.4.удирдах зөвлөлийн даргыг сонгох, чөлөөлөх;

20.1.5 хяналтын зөвлөлийн гишүүдийг сонгох чөлөөлөх;

20.1.6. хяналтын зөвлөлийн тайланг хэлэлцэх, дүгнэлт гаргах;

20.1.5.гүйцэтгэх удирдлагатай гэрээ байгуулах, томилох, чөлөөлөх, түүний тайланг хэлэлцэх;

20.1.6.байгууллагын өмч хөрөнгийг захиран зарцуулах талаар гүйцэтгэх удирдлагын эрх хэмжээг тогтоох;

20.1.7.байгууллагын ажлын албаны бүтэц, зохион байгуулалт, түүний төсвийг батлах;

20.1.8.салбар, төлөөлөгчийн газар байгуулах, татан буулгах;

20.1.9 ёс зүйн дүрмийг батлах, нэмэлт, өөрчлөлт оруулах;

20.1.9.хууль буюу дүрэмд заасан бусад бүрэн эрх.

20.2.Гишүүнчлэлтэй төрийн бус байгууллагын эрх барих дээд байгууллага нь бүх гишүүдийн хурал байна. Бүх гишүүдийн хурал нь дараахь бүрэн эрхийг хэрэгжүүлнэ:

20.2.1.дүрэмд нэмэлт, өөрчлөлт оруулах;

20.2.2.байгууллагыг өөрчлөн байгуулах, татан буулгах;

20.2.3.байгууллагын жилийн төсвийг батлах, санхүүгийн болон үйл ажиллагааны тайланг хэлэлцэж, дүгнэх;

20.2.4.удирдах зөвлөлийн дарга, гишүүдийг сонгох, чөлөөлөх;

20.2.5.дүрэмд заасны дагуу өөрийн бүрэн эрхийг удирдах зөвлөлд шилжүүлэх;

20.2.9.салбар, төлөөлөгчийн газар байгуулах, татан буулгах;

20.2.10.хууль буюу дүрэмд заасны дагуу гишүүн элсүүлэх, гишүүнээс хасах шийдвэр гаргах;

20.2.11.удирдах зөвлөлийн хуралдаанд хэлэлцсэн асуудлаар гишүүд саналын зөрүүтэй бол бүх гишүүдийн хурлаар хэлэлцэж шийдвэрлэх;

20.2.12.бусад холбооны гишүүн болох эсэх асуудлаар шийдвэр гаргах;

20.2.13 ёс зүйн дүрмийг батлах, нэмэлт, өөрчлөлт оруулах;

20.2.14.хууль болон дүрэмд заасан бусад бүрэн эрх.

**22 дугаар зүйл. Удирдах зөвлөл**

22.1.Удирдах зөвлөлийн үйл ажиллагааны үндсэн хэлбэр нь хуралдаан байна.

21.2.Удирдах зөвлөлийн хуралдаанаар хэлэлцсэн аливаа асуудлыг гишүүдийн олонхийн саналаар шийдвэрлэнэ. Удирдах зөвлөлийн гишүүдийн тоо 3-аас доошгүй байна.

21.3. Төрийн улс төрийн албан тушаалтан болон жинхэнэ албан хаагчийг төрийн бус байгууллагын удирдах зөвлөлд сонгохыг хориглоно.

21.4. Удирдах зөвлөл нь дараах бүрэн эрхийг хэрэгжүүлнэ:

21.4.1. удирдах зөвлөлийн даргыг сонгох, чөлөөлөх;

21.4.2. гүйцэтгэх удирдлагатай гэрээ байгуулах;

21.4.3. байгууллагын өмч хөрөнгийг захиран зарцуулах талаар гүйцэтгэх удирдлагын эрх хэмжээг тогтоох;

21.4.4. байгууллагын ажлын албаны бүтэц, зохион байгуулалт, түүний төсвийг батлах;

21.4.5. Салбар, төлөөлөгчийн газар байгуулах, татан буулгах

21.4.6. хууль буюу дүрэмд заасан бусад бүрэн эрх.

21.5 Удирдах зөвлөл нь дараах үүрэгтэй:

21.5.1. Байгууллагын хэтийн болон ойрын стратеги төлөвлөлт, бодлого боловсруулж, эрх барих дээд байгууллагаар батлуулах;

21.5.2 Дүрмэнд заасан хугацаа, дэгийн дагуу эрх барих дээд байгууллагад ажлаа тайлагнаж, дүгнэлт гаргуулах;

21.5.3. хууль буюу дүрэмд заасан бусад үүрэг.

21.6.Удирдах зөвлөлийн хуралдаанаар шийдвэрлэх асуудлаар гишүүнашиг сонирхлын зөрчилтэй байвал тухайн гишүүн энэ тухайгаа тайлбарлаж санал хураалтад оролцохгүй байх үүрэгтэй. Удирдах зөвлөлийн хуралдаан даргалагч ашиг сонирхлын зөрчилтэй байвал хуралдааныг өөр гишүүн даргална.

21.7.Удирдах зөвлөлийн хуралдааны явцын талаар тэмдэглэл хөтөлж, даргалагч, гишүүд гарын үсэг зурна. Тэмдэглэлд гарах шийдвэрийн талаар зарчмын өөр саналтай гишүүний тайлбар болон ашиг сонирхлын зөрчилтэй байгаа гишүүний тайлбарыг хавсаргана.

**22 дугаар зүйл. Хяналтын Зөвлөл**

22.1 Хяналтын зөвлөлийн үйл ажиллагааны үндсэн хэлбэр нь хурал байна.

22.2. Хяналтын зөвлөлийн хурлаар хэлэлцсэн аливаа асуудлыг гишүүдийн олонхийн саналаар шийдвэрлэнэ. Удирдах зөвлөлийн гишүүдийн тоо 3-аас доошгүй байна.

22.3. Төрийн улс төрийн албан тушаалтан болон жинхэнэ албан хаагчийг Хяналтын зөвлөлд сонгохыг хориглоно.

22.4 Хяналтын зөвлөл нь дараахи бүрэн эрх эдэлнэ.

22.4.1. Хяналтын зөвлөлийн даргыг сонгох, чөлөөлөх;

22.4.2. Удирдах зөвлөл, гүйцэтгэх удирдлага,\_ ажлын албаны үйл ажиллагаанд хяналт тавих;

22.4.3. Дүрэм, журам, ёс зүйн дүрэм зөрчсөн асуудлаар гомдол хүлээн авч, дүгнэлт гаргах;

22.4.4. Шаардлагатай тохиолдолд эрх бүхий байгууллагын ээлжит бус хурлыг зарлан хуралдуулах санал гаргах;

22.4.5. хууль буюу дүрэмд заасан бусад бүрэн эрх.

22.5 Хяналтын зөвлөл нь дараах үүрэгтэй:

22.5.1. дүрэмд заасан хугацаа, дэгийн дагуу эрх барих дээд байгууллагад ажлаа тайлагнах;

22.5.2 хууль буюу дүрэм заасан бусад үүрэг.

22.6. Хяналтын зөвлөлийн хурлаар шийдвэрлэх асуудлаар гишүүн ашиг сонирхлын зөрчилтэй байвал тухайн гишүүн энэ тухайгаа тайлбарлаж санал хураалтад оролцохгүй байх үүрэгтэй. Хяналтын зөвлөлийн хуралдаан даргалагч ашиг сонирхлын зөрчилтэй байвал хуралдааныг өөр гишүүн даргална.

22.7. Хяналтын зөвлөлийн хуралдааны явцын талаар тэмдэглэл хөтөлж, даргалагч, гишүүд гарын үсэг зурна. Тэмдэглэлд гарах шийдвэрийн талаар зарчмын өөр саналтай гишүүний тайлбар болон ашиг сонирхлын зөрчилтэй байгаа гишүүний тайлбарыг хавсаргана.

**23 дугаар зүйл.Гүйцэтгэх удирдлагын бүрэн эрх**

23.1. Төрийн бус байгууллага нь гүйцэтгэх удирдлагатай байж болно. Гүйцэтгэх удирдлага нь удирдах зөвлөлтэй байгуулсан гэрээний үндсэн дээр үйл ажиллагаагаа явуулах бөгөөд дор дурдсан эрх, үүргийг хэрэгжүүлнэ:

23.1.1. удирдах зөвлөлөөс олгосон эрх хэмжээний хүрээнд төрийн бус байгууллагыг төлөөлөх, өдөр тутмын ажлыг удирдан, зохион байгуулах, өмч хөрөнгийг захиран зарцуулах;

23.1.2. байгууллагын дүрэм болон дотоод журмын дагуу ажлын албанд ажилтан авах, чөлөөлөх;

23.1.3. эрх барих дээд байгууллагын болон удирдах зөвлөлийн хуралдааны дэг, үйл ажиллагааны болон санхүүгийн журам, ёс зүйн журмыг боловсруулж батлуулах;

23.1.4. удирдах зөвлөлд ажлаа тайлагнах;

23.1.5. дүрэм болон гэрээнд заасан бусад эрх, үүрэг.

23.2.Гүйцэтгэх удирдлагын эдлэх эрх, хүлээх үүрэг, хариуцлагын хэмжээ, хязгаар, хариуцлагаас чөлөөлөх үндэслэл, хөлс, урамшуулал зэрэг асуудлыг гэрээгээр зохицуулна.

**24 дүгээр зүйл. Ашиг сонирхлын зөрчилтэй хэлцэл**

24.1.Төрийн бус байгууллагын удирдах зөвлөлийн гишүүн, гүйцэтгэх удирдлага нь өөрийн ажиллаж байгаа төрийн бус байгууллагатай дор дурдсан харилцаанд орсон бол ашиг сонирхлын зөрчилтэй хэлцэлд тооцогдоно:

 24.1.1.хэлцлийн нөгөө тал, эсхүл хэлцэлд төлөөлөгч буюу зуучлагчаар оролцож байгаа;

 24.1.2.хэлцлийн үр дүнд үүсэх орлогоос хувь хүртэж байгаа.

 24.2.Төрийн бус байгууллагын удирдах зөвлөлийн гишүүн, гүйцэтгэх удирдлагатай нэгдмэл сонирхол бүхий дараахь этгээдэд энэ хуулийн 23 дугаар зүйлийн 23.1 дэх хэсэг нэгэн адил үйлчилнэ:

 24.2.1.тэдгээрийн эхнэр, нөхөр, тэдэнтэй хамт амьдарч байгаа гэр бүлийн бусад гишүүн;

 24.2.2.тэдгээрийн эцэг, эх, хүүхэд, ач, зээ болон ах, дүү;

24.3.Ашиг сонирхлын зөрчилтэй хэлцлийг байгуулж байгаа болон зөвшөөрөл олгож байгаа этгээдүүд төрийн бус байгууллагын ашиг сонирхлыг тэргүүн ээлжинд тавих үүрэгтэй.

24.4.Ашиг сонирхлын зөрчилтэй хэлцлийн улмаас төрийн бус байгууллагад учирсан хохирлыг гэм буруутай этгээд өөрийн хөрөнгөөр нөхөн төлнө.

24.5.Төрийн бус байгууллагыг төлөөлөх эрх бүхий этгээд энэ хуулийн 23 дугаар зүйлийн 23.4 дэх хэсэгт заасан хохирлыг нөхөн төлүүлэхээр шүүхэд нэхэмжлэл гаргах эрхтэй.

24.6.Энэ хуулийн 23 дугаар зүйлийн 23.1, 23.2 дахь хэсэгт заасан этгээдтэй байгуулсан хэлцлийг шүүх хүчин төгөлдөр бус гэж тооцно.

 **25 дугаар зүйл. Сангийн тухай тусгай зохицуулалт**

 24.1.Энэ хуульд Иргэний хуулийн 36 дугаар зүйлийн 36.2 дахь хэсэгт заасан чиг үүрэг бүхий сан хамаарах бөгөөд сан нь зөвхөн дараахь зориулалтаар бусдад мөнгө хандивлаж болно:

 24.1.1.төрийн бус байгууллагаас явуулж байгаа нийтэд тустай үйл ажиллагааг дэмжих;

 24.1.2.сангийн зорилгод нийцсэн төслийг төрийн байгууллагаас хэрэгжүүлэх;

 24.1.3.сангийн зорилгод нийцсэн бол хувь хүний сургалтын төлбөр болон түүнтэй холбогдох бусад зардал, эрдэм шинжилгээ, судалгааны ажлын зардлыг санхүүжүүлэх;

 24.1.4.иргэдийн нийгэмд тустай үйл ажиллагааг урамшуулах.

**26 дугаар зүйл. Хууль зөрчигчид хүлээлгэх хариуцлага**

 25.1 Энэ хуулийг зөрчсөн албан тушаалтны үйлдэл нь гэмт хэргийн шинжгүй бол Төрийн албаны тухай хуульд заасан хариуцлага хүлээлгэнэ.

 25.2 Энэ хуулийг зөрчсөн хүн хуулийн этгээдэд Эрүүгийн хууль эсхүл Зөрчлийн тухай хуульд заасан хариуцлга хүлээлгэнэ.

**ДӨРӨВДҮГЭЭР БҮЛЭГ**

**БУСАД ЗҮЙЛ**

**27 дугаар зүйл.Хууль хүчин төгөлдөр болох**

27.1.Энэ хууль 2016 оны .. дугаар сарын ..-ний өдрөөс эхлэн хүчин төгөлдөр болно.

**ГАРЫН ҮСЭГ**

 ТӨСӨЛ

**МОНГОЛ УЛСЫН ХУУЛЬ**

*2016 оны .. дугаар*

*сарын .. -ны өдөр Улаанбаатар хот*

 **АЖ АХУЙН НЭГЖИЙН ОРЛОГЫН АЛБАН ТАТВАРЫН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

1. **дүгээр зүйл.** Аж ахуйн нэгжийн орлогын албан татварын тухай хуульд дор дурдсан агуулгатай дараахь заалт нэмсүгэй.

**1/19 дүгээр зүйлийн 19.10.11дэх заалт:**

“төрийн бус байгууллагын нийтэд тустэй үйл ажиллагааг дэмжих зорилгоор Нийтэд тустай үйл ажиллагааг дэмжих санд хандивласан мөнгөн хөрөнгийг тухайн татварын жилд уг аж ахуйн нэгжийн албан татвар ногдох орлогоос хасч тооцно”

1. **дугаар зүйл.** Энэ хуулийг 2016 оны ... дугаар сарын ...-ны өдрөөс эхлэн дагаж мөрдөнө.

МОНГОЛ УЛСЫН

ИХ ХУРЛЫН ДАРГА ............................

 ТӨСӨЛ

**МОНГОЛ УЛСЫН ХУУЛЬ**

*2016 оны .. дугаар*

*сарын .. -ны өдөр Улаанбаатар хот*

 **ХУВЬ ХҮНИЙ ОРЛОГЫН АЛБАН ТАТВАРЫН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

1. **дүгээр зүйл.** Хувь хүний орлогын албан татварын тухай хуульд дор дурдсан агуулгатай дараах заалт нэмсүгэй.

**1/ 16 дугаар зүйлийн 1.19 дэх заалт:**

“нийтэд тустай үйл ажиллагаа эрхэлдэг төрийн бус байгууллагад гэрээний үндсэн дээр ажил, үүрэг гүйцэтгэж авсан, хөдөлмөрийн хөлсний доод хэмжээнээс дээшгүй хөлс, шагнал, урамшуулал, тэдгээртэй адилтгах бусад орлого”

 **2/ 16 дугаар зүйлийн 1.20 дах заалт:**

“нийтэд тустай үйл ажиллагаа эрхэлдэг төрийн бус байгууллагаас сайн дурын ажилтанд бэлнээр олгосон хөдөлмөрийн хөлсний доод хэмжээнээс дээшгүй хэмжээний хоолны мөнгө, унааны зардал”

**3/ 24 дүгээр зүйлийн 8 дахь хэсэг:**

“төрийн бус байгууллагын нийтэд тустэй үйл ажиллагааг дэмжих зорилгоор Нийтэд тустай үйл ажиллагааг дэмжих санд хандивласан мөнгөн хөрөнгийг тухайн татварын жилд албан татвар ногдох орлогоос хасч тооцно”

1. **дугаар зүйл.** Энэ хуулийг 2016 оны ... дугаар сарын ...-ны өдрөөс эхлэн дагаж мөрдөнө.

МОНГОЛ УЛСЫН

ИХ ХУРЛЫН ДАРГА ............................

 ТӨСӨЛ

**МОНГОЛ УЛСЫН ХУУЛЬ**

*2016 оны .. дугаар*

*сарын .. -ны өдөр Улаанбаатар хот*

 **НИЙГМИЙН ДААТГАЛЫН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

1. **дүгээр зүйл.** Нийгмийн даатгалын тухай хуульддор дурдсан агуулгатай дараах заалт нэмсүгэй.

**1/ 32 дугаар зүйлийн 2 дахь хэсэг:**

“нийтэд тустай үйл ажиллагаа эрхэлдэг төрийн бус байгууллагад Иргэний хуулийн 343, 359 дүгээр зүйлд заасан гэрээний үндсэн дээр ажил, үүрэг гүйцэтгэж авсан, хөдөлмөрийн хөлсний доод хэмжээнээс дээшгүй хөлс, шагнал, урамшуулал, тэдгээртэй адилтгах бусад орлогод нийгмийн даатгалын шимтгэл ногдуулахгүй”.

 **2/ 32 дугаар зүйлийн 3 дахь хэсэг:**

“нийтэд тустай үйл ажиллагаа эрхэлдэг төрийн бус байгууллагаас сайн дурын ажилтанд олгож байгаа хоол, унаа, томилолтын зардал, түүнтэй адилтгах бусад орлогод нийгмийн даатгалын шимтгэл ногдуулахгүй.

1. **дугаар зүйл.** Энэ хуулийг 2016 оны ... дугаар сарын ...-ны өдрөөс эхлэн дагаж мөрдөнө.

МОНГОЛ УЛСЫН

ИХ ХУРЛЫН ДАРГА ............................

 ТӨСӨЛ

**МОНГОЛ УЛСЫН ХУУЛЬ**

*2016 оны .. дугаар*

*сарын .. -ны өдөр Улаанбаатар хот*

 **АУДИТЫН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

1. **дүгээр зүйл.** Аудитын тухай хуульддор дурдсан агуулгатай дараах заалт нэмсүгэй.

**1/ 10 дугаар зүйлийн 1.7 дахь хэсэг:**

“Тухайн санхүүгийн жилд ... төгрөг буюу түүнээс дээш хэмжээний санхүүжилт авсан төрийн бус байгууллага”.

1. **дугаар зүйл.** Энэ хуулийг 2016 оны ... дугаар сарын ...-ны өдрөөс эхлэн дагаж мөрдөнө.

МОНГОЛ УЛСЫН

ИХ ХУРЛЫН ДАРГА ............................

 ТӨСӨЛ

**МОНГОЛ УЛСЫН ХУУЛЬ**

*2016 оны .. дугаар*

*сарын .. -ны өдөр Улаанбаатар хот*

 **СТАТИСТИКИЙН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

1. **дүгээр зүйл.** Статистикийн тухай хуулийн дараах заалтыг дор дурдсан байдлаар өөрчлөн найруулсугай.

**1/ 16 дугаар зүйлийн 1.19 дэх заалт:**

“Мөнгө, зээл, санхүү, гааль, татвар, байгаль орчин, соёл, урлаг, боловсрол, шинжлэх ухаан техник, технологи, хүн амын эрүүл мэнд, нийгмийн хамгаалал, хүнсний аюулгүй байдал, **төрийн бус байгууллагын,** шүүхийн статистикийн мэдээллийг холбогдох яам, төрийн бусад албан газар тус тус эрхлэн гаргаж, статистикийн асуудал эрхэлсэн төрийн захиргааны байгууллагад өгнө.”

1. **дугаар зүйл.** Энэ хуулийг 2016 оны ... дугаар сарын ...-ны өдрөөс эхлэн дагаж мөрдөнө.

МОНГОЛ УЛСЫН

ИХ ХУРЛЫН ДАРГА ............................

 ТӨСӨЛ

**МОНГОЛ УЛСЫН ХУУЛЬ**

*2016 оны .. дугаар*

*сарын .. -ны өдөр Улаанбаатар хот*

 **ГААЛИЙН АЛБАН ТАТВАРААС ЧӨЛӨӨЛӨХ ТУХАЙ**

1. **дүгээр зүйл.** Нийтэд тустай үйл ажиллагаа эрхэлдэг төрийн бус байгууллагын дүрмийн зорилгоо хэрэгжүүлэх зорилгоор импортолж байгаа ном, сэтгүүл, хэвлэл, бичгийн хэрэгсэл, албан тасалгааны тоног төхөөрөмж, хөгжлийн бэрхшээлтэй иргэдэд зориулсан бүх төрлийн тоног төхөөрөмжийг гаалийн албан татвараас чөлөөлсүгэй.

1. **дугаар зүйл.** Энэ хуулийг 2016 оны ... дугаар сарын ...-ны өдрөөс эхлэн дагаж мөрдөнө.

МОНГОЛ УЛСЫН

ИХ ХУРЛЫН ДАРГА ............................

 ТӨСӨЛ

**МОНГОЛ УЛСЫН ХУУЛЬ**

*2016 оны .. дугаар*

*сарын .. -ны өдөр Улаанбаатар хот*

 **АЖИЛЛАХ ХҮЧ ГАДААДАД ГАРГАХ, ГАДААДААСАЖИЛЛАХ ХҮЧ, МЭРГЭЖИЛТЭН АВАХ ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

1. **дүгээр зүйл.** Ажиллах хүч гадаадад гаргах, гадаадаас ажиллах хүч, мэргэжилтэн авах тухай хуулийн дараах заалтыг дор дурдсан байдлаар өөрчлөн найруулсугай.

**1/ 9 дүгээр зүйлийн 9.5 дахь хэсэг:**

“Гадаадын дипломат төлөөлөгчийн болон консулын газар, олон улсын байгууллагын суурин төлөөлөгчийн газар ажиллаж байгаа гадаадын иргэд, түүнчлэн боловсрол, шинжлэх ухаан, инновацийн салбар, гарааны компанид гэрээгээр ажиллаж байгаа гадаадын мэргэжилтэн, ажилтнууд Засгийн газар хоорондын гэрээнд заасан тохиолдолд уг гэрээгээр ажиллаж байгаа гадаадын мэргэжилтэн, ажилтнуудад, чөлөөт бүсэд үйл ажиллагаа эрхэлж байгаа аж ахуйн нэгжид ажиллаж байгаа гадаадын мэргэжилтэн, ажилтан, **нийтэд тустай үйл ажиллагаа эрхэлдэг төрийн бус байгууллагад ажиллаж байгаа мэргэжилтэн, ажилтанд** энэ зүйлд заасан төлбөр хамаарахгүй”.

1. **дугаар зүйл.** Энэ хуулийг 2016 оны ... дугаар сарын ...-ны өдрөөс эхлэн дагаж мөрдөнө.

МОНГОЛ УЛСЫН

ИХ ХУРЛЫН ДАРГА ............................